മൂന്ന് മോഡലുകളില് പുതിയ എല്ജി ഗ്രാം 2021 ലാപ്ടോപ്പ് ഇന്ത്യയില് അവതരിപ്പിച്ചു എല്ജി ഗ്രാം 2021 സീരിസില് വരുന്ന ലാപ്ടോപ്പുകള് ബുധനാഴ്ച ഇന്ത്യയില് അവതരിപ്പിച്ചു. എല്ജി ഗ്രാം 17 17 ഇസഡ് 90 പി, എല്ജി ഗ്രാം 16 16 ഇസഡ് 90 പി, എല്ജി ഗ്രാം 14 14 ഇസഡ് 90 പി എന്നിങ്ങനെ മൂന്ന് ലാപ്ടോപ്പ് മോഡലുകളാണ് ഇതില് വരുന്നത്. പുതിയ എല്ജി ഗ്രാം ലാപ്ടോപ്പുകള്ക്ക് കരുത്തേകുന്നത് ഇലവന്ത്ത് ജനറേഷന് ഇന്റല് കോര് പ്രോസസ്സറുകളാണ്. സാധാരണ വരുന്ന 16: 9 ഡിസ്പ്ലേകളില് വലിയ സ്ക്രീന് ഏരിയ നല്കുന്നതിനായി 16:10 ആസ്പെക്റ്റ് റേഷിയോ ഉണ്ട്. കൂടാതെ, ഈ ലാപ്ടോപ്പുകള് ചെറിയ ബെസലുകളും ഭാരം കുറഞ്ഞ ചേസിസുമുള്ള ഒരു കോംപാക്റ്റ് ഡിസൈന് അവതരിപ്പിക്കുന്നു. എല്ജി ഗ്രാം 2021 ലാപ്ടോപ്പിന്റെ വില ഇന്ത്യയില് എല്ജി ഗ്രാം 2021 സീരീസ് ലാപ്ടോപ്പുകള് ഇന്ത്യയില് 74,999 രൂപയ്ക്ക് ലഭ്യമാണ്. എന്നാല്, ഇതുവരെ ഇതിനെ കുറിച്ചുള്ള കൂടുതല് വിവരങ്ങള് ഇതുവരെ വെളിപ്പെടുത്തിയിട്ടില്ല. ഈ ലാപ്ടോപ്പുകളുടെ സീരീസ് രാജ്യത്തെ ഓണ്ലൈന്, ഓഫ്ലൈന് ചാനലുകള് വഴി വില്പ്പനയ്ക്കെത്തും. ആമസോണ് നിലവില് ഈ ലാപ്ടോപ്പിന്റെ ലോഞ്ചിനെ കുറിച്ച് സൂചിപ്പിക്കുന്നുണ്ട്, കൂടാതെ പ്രീബുക്കിംഗ് ഓഫറിന് കീഴില് ഈ ലാപ്ടോപ്പുകള് മുന്കൂട്ടി ബുക്ക് ചെയ്യുന്നവര്ക്ക് 500 രൂപ ആമസോണ് പേ ക്യാഷ്ബാക്കും ലഭിക്കുന്നതാണ്. എല്ജി ഗ്രാം 2021 ലാപ്ടോപ്പിന്റെ സവിശേഷതകള്എല്ജി ഗ്രാം 2021 സീരിസില് എല്ജി ഗ്രാം 17 17 ഇസഡ് 90 പി, എല്ജി ഗ്രാം 16 16 ഇസഡ് 90 പി, എല്ജി ഗ്രാം 14 14 ഇസഡ് 90 പി എന്നിവ ഉള്പ്പെടുന്നു. ഇലവന്ത്ത് ജനറേഷന് ഇന്റല് കോര് പ്രോസസ്സറുകളും ഐറിസ് എക്സ് ഗ്രാഫിക്സും എല്പിഡിഡിആര് 4x റാമും ഇതില് ഉള്പ്പെടുന്നു. തണ്ടര്ബോള്ട്ട് 4, യുഎസ്ബി ടൈപ്പ്സി പോര്ട്ട് എന്നിവ ചാര്ജ് ചെയ്യുന്നതിനും ഡാറ്റ ട്രാന്സ്ഫര് ചെയ്യുന്നതിനും ഉള്പ്പെടെ വിവിധ കണക്റ്റിവിറ്റി ഓപ്ഷനുകളുമായാണ് ഈ ലാപ്ടോപ്പുകള് വരുന്നത്. കൂടാതെ, ടച്ച്പാഡുള്ള ഒരു കീബോര്ഡും ഉണ്ട്. എല്ജി ഗ്രാം 2021 ലൈനപ്പിന് കീഴിലുള്ള മൂന്ന് ലാപ്ടോപ്പുകലക്കും എസ്എസ്ഡി സ്റ്റോറേജുണ്ട്, കൂടാതെ സ്റ്റോറേജ് എക്സ്പാന്ഡ് ചെയ്യുവാന് ഒരു സ്ലോട്ടും നല്കിയിട്ടുണ്ട്. മൂന്ന് മോഡലുകളില് പുതിയ എല്ജി ഗ്രാം 2021 ലാപ്ടോപ്പ് ഇന്ത്യയില് അവതരിപ്പിച്ചുപുതിയ എല്ജി ഗ്രാം 17 ലാപ്ടോപ്പില് 17 ഇഞ്ച് WQXGA 2,560x1,600 പിക്സല് ഐപിഎസ് ഡിസ്പ്ലേയുണ്ട്. എല്ജി ഗ്രാം 16 ലാപ്ടോപ്പില് അതേ ഡബ്ല്യുക്യുഎക്സ്ജിഎ റെസല്യൂഷനോടുകൂടിയ 16 ഇഞ്ച് ഡിസ്പ്ലേയും, 14 ഇഞ്ച് WUXGA 1,920x1,200 പിക്സല് ഡിസ്പ്ലേയുമായാണ് പുതിയ എല്ജി ഗ്രാം 14 ലാപ്ടോപ്പിലും വരുന്നത്. മൂന്ന് ലാപ്ടോപ്പുകളിലെയും ഡിസ്പ്ലേകള്ക്ക് 99 ശതമാനം DCIP3 കവറേജും 16:10 ആസ്പെക്റ്റ് റേഷിയോയുമുണ്ട്. കൂടാതെ, 90 ശതമാനം സ്ക്രീന്ടുബോഡി റേഷിയോ ഉണ്ട്. എല്ജി ഗ്രാം 17 17Z90P, ഗ്രാം 16 16Z90P എന്നിവയ്ക്ക് 80W ബാറ്ററികളുണ്ട്, എന്നാല് ഗ്രാം 14 14Z90P ലാപ്ടോപ്പ് 72Wh ബാറ്ററിയുമായി വരുന്നു. 17 ഇഞ്ച് മോഡലിന് 1.35 കിലോഗ്രാം ഭാരവും, അതേസമയം 16 ഇഞ്ച്, 14 ഇഞ്ച് എഡിഷനുകള്ക്ക് യഥാക്രമം 1.19 കിലോഗ്രാമും 999 കിലോഗ്രാമും ഭാരവുമുണ്ട്. ഈ ലാപ്ടോപ്പുകള് MILSTD810G മിലിട്ടറി സ്റ്റാന്ഡേര്ഡ് ബില്ഡ് ഉപയോഗിച്ചാണ് നിര്മ്മിച്ചിരിക്കുന്നത്. source: oneindia.com